OpenLLM-France/wikimedia huggingface dataset:
# Universitat Tècnica de l'Azerbaidjan

La Universitat Tècnica de l'Azerbaidjan (en àzeri, Azərbaycan Texniki Universiteti) és una institució educativa de finançament públic establerta a la ciutat de Bakú. La Universitat és un centre d'ensenyament superior de l'Azerbaidjan en què s'imparteixen ensenyaments d'enginyeria i tecnologia.

## Història

La "Universitat Tècnica de l'Azerbaidjan" va ser fundat el 1950 com "Institut Politècnic de l'Azerbaidjan".
És successora del Politècnic de Bakú, que va ser fundat en 1887 durant l'era tsarista. El Politècnic va créixer de manera simultània a com es desenvolupava la incipient industrialització de l'Azerbaidjan, que va arribar al seu apogeu cap a la dècada de 1930 durant l'era soviètica.
Durant aquest període el Politècnic es va fer un dels més importants centres de l'ensenyament superior de l'Azerbaidjan i una de les més principals escoles d'enginyeria de la Unió Soviètica.
El 1993, dos anys després de la independència de l'Azerbaidjan, el "Institut Politècnic de l'Azerbaidjan" es va reorganitzar i va passar a denominar-se "Universitat Tècnica de l'Azerbaidjan".

## Facultats i Instituts
### Facultats

* Facultat Enginyeria Elèctrica i Enginyeria Elèctrica
* Facultat Transport
* Facultat Màquines Tecnològiques
* Facultat Equips i Tecnologies Especials
* Facultat Radioingeniería i Comunicació
* Facultat Metal·lúrgia
* Facultat Construcció de Màquines
* Facultat Enginyeria de Negocis i Gestió
La Universitat té 8 facultats, prop de 1.100 professors i 6.000 estudiants.
La Universitat té una filial a Gandja.
A la Universitat també existeix secció per a ciutadans estrangers.

## Rectors

* Prof. Vilayet Vəliyev

## Referències

* ↑ «History of university» (en anglès). Arxivat de l'original el 2019-11-10. [Consulta: 30 maig 2020].

## Enllaços externs

* Universitat Tècnica de l'Azerbaidjan - Lloc web oficial (àzeri) (anglès) (rus)
# Notocordi

El notocordi és un cordó fi que es desenvolupa a partir de la paret dorsal de l'intestí durant la fase embrionària i que s'estén en sentit longitudinal al llarg de tot el cos, paral·lel al sistema nerviós central. Es tracta de la principal característica anatòmica que permet diferenciar els cordats dels animals més primitius i dels més evolucionats, com ara els homínids.

## Referències

* ↑ «Notocordi». Gran Enciclopèdia Catalana. Barcelona: Grup Enciclopèdia Catalana.
# Devario strigillifer

Devario strigillifer és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba al nord de Myanmar.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sienogranit

El sienogranit és una roca ígnia plutònica que presenta una composició granítica. És una roca generalment fèlsica. Generalment el feldespat que es troba en els sienogranits és feldespat alcalí (normalment ortòclasi); la roca presenta entre un 20 i un 60% de quars. El sienogranit és similar a la sienita, i la seva major diferència amb aquesta és el contingut de quars (la sienita té un contingut inferior (15-20%)). Normalment la biotita domina sobre l'hornblenda i pot haver-hi presència de rútil i moscovita com a minerals accessoris. Alguns sienogranits presenten amfíbol idiomòrfic (hornblenda i edenita)

## Referències

* ↑ Bley, Benjamin, Peter Christian Hackspacher, Elton Luizdantas, and William Randall Van Schmus. (1998) "Archean Accretion in the Sao Jose do Campestre Massif, Borborema Province, Northeast Brazil." Revista Brasileirade Geociencias, Vol. 28
* ↑ Mafti, Mohammed Rashad H. (2001) "Age, Geochemistry and Origin of the Peraluminous A-Type Granitoids of the Ablah-Shuwas Pluton, Ablah Graben Arabian Shield." Faculty of Earth Sciences, King Abdulaziz University, Acta Mineralogica-Petrographica, Vol. 42, pp. 5–20.
# Jon Turteltaub

Jonathan Charles Turteltaub (Nova York, Estats Units, 8 d'agost de 1963) és un director, productor i guionista dels Estats Units, que ha treballat tant a cinema com televisió. Ha dirigit pel·lícules com Mentre dormies (1995), Phenomenon (1996) o National Treasure (2004 i 2007).

## Biografia

Tot i néixer a Nova York, va criar-se a Beverly Hills, Califòrnia. Va fer els estudis secundaris al Beverly Hills High School, on fou company i amic de l'actor Nicolas Cage. Després va anar a la Universitat Wesleyana i va obtenir un batxillerat en arts el 1985. Es va casar amb Amy Eldon, també productora i guionista, el 2006.

## Carrera

Va tenir les seves primeres experiències com a director i guionista amb les pel·lícules Think Big (1989) i Driving Me Crazy (1991). Després va dirigir Tres ninjas (1992), Cool Runnings (1993), la comnèdia romàntica Mentre dormies (1995), protagonitzada per Sandra Bullock i Bill Pullman, Phenomenon (1996), protagonitzada per John Travolta i The Kid (2000), amb Bruce Willis.
Va dirigir i produir les dues entregues de la saga d'aventures National Treasure (2004 i 2007), protagonitzades per Diane Kruger i Nicolas Cage. El 2010 va tornar a col·laborar amb ell a la pel·lícula The Sorcerer's Apprentice.

## Filmografia

| Any | Pel·lícula | Paper | Paper | Paper | Notes |
| Any | Pel·lícula | Director | Productor | Guionista | Notes |
| 1989 | Think Big | Sí | | Sí | |
| 1991 | Driving Me Crazy | Sí | | Sí | |
| 1992 | Tres ninjas | Sí | | | |
| 1993 | Cool Runnings | Sí | | | |
| 1995 | Mentre dormies | Sí | | | |
| 1996 | Phenomenon | Sí | | | |
| 1997 | RocketMan | | Sí | | Productor executiu |
| 1998 | From the Earth to the Moon | Sí | | | Un episodi: «That's All There Is» |
| 1999 | Instinct | Sí | | | |
| 2000 | The Kid | Sí | Sí | | |
| 2001 | More, Patience | Sí | | | |
| 2001 | Role of a Lifetime | | Sí | | Productor executiu |
| 2004 | National Treasure | Sí | Sí | | |
| 2006 | Countdown | | Sí | | Coproductor executiu en diversos episodis |
| 2006 - 2008 | Jericho | Sí | Sí | | Director en dos episodis i productor executiu en 29 |
| 2007 | National Treasure: Book of Secrets | Sí | Sí | | |
| 2009 | Harper's Island | Sí | Sí | | Director en un episodi i productor executiu en tretze |
| 2010 | The Sorcerer's Apprentice | Sí | | | |
| 2011 | Common Law | | Sí | | Productor executiu |
| 2013 | Last Vegas | Sí | | | |
| 2018 | The Meg | Sí | | | |
# A Thief Catcher

A Thief Catcher és una pel·lícula muda de la Keystone dirigida per Ford Sterling i interpretada entre altres per ell mateix i Mack Swain, a més de Charles Chaplin, en la seva quarta pel·lícula, que fa un petit paper com a Keystone Cop. La pel·lícula es va estrenar el 19 de febrer de 1914. Durant molts anys va ser considerada una pel·lícula perduda i la participació de Chaplin en ella era desconeguda fins que l'any 2010 se’n va localitzar una còpia en una fira d'antiguitats a Michigan.

## Argument

Tres lladres acaben de robar unes joies i es barallen pel botí. La baralla és presenciada pel cap de la policia que passeja el gos i els fa una fotografia. Els lladres se n'adonen i el persegueixen. Ell s'amaga i aquests al principi es confonen i atrapen una senyora que estén la roba però al final el capturen en una cabana i intenten matar-lo. Mentre diferents situacions es succeeixen dins de la cabana, el seu gos corre fins a la policia i aquests venen al seu rescat.

## Repartiment

* Ford Sterling (cap de policia)
* Mack Swain (lladre)
* Edgar Kennedy (lladre)
* Charles Chaplin (policia)
* William Hauber (policia)
* George Jeske (policia)
* Rube Miller (policia)
* Alice Davenport (dona que estén la roba)

## Referències

* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012. ISBN 978-0-8108-8242-3.
* ↑ «Calendar of independent releases». Moving Picture World, 14-02-1914, pàg. 836.
* ↑ wade, chris. Charlie Chaplin: The Complete Film Guide (en anglès). Lulu.com, 2019-07-12, p. 21. ISBN 978-0-244-20107-4.

## Enllaços externs

* Pel·lícula completa a YouTube
# Vinyals (desambiguació)

«Vinyals» té aquests significats:
* Toponímia:
** Vinyals, poble de la comarca aragonesa de la Ribagorça
** Els Vinyals, masia ubicada a Sant Pere de Ribes, Garraf
** Els Vinyals, partida i mas del terme d'Ondara, Marina Alta
** Barranc de Vinyals, barranc del Pallars Sobirà que desemboca a la Noguera Pallaresa
** Pic de Vinyals muntanya entre els municipis d'Alt Àneu a la comarca del Pallars Sobirà i l'Arieja (França)
** Turó d'en Vinyals, muntanya al municipi de Flaçà a la comarca del Gironès
* Biografies:
** Francesc Vinyals i Ribas (Terrassa, 1790 - Madrid, 1838), compositor i mestre de capella.
** Jordi Vinyals i Martori (Cardedeu, 1963), futbolista i entrenador català
** Josep Vinyals i Galí (Terrassa, 1772 -1825) compositor català
** Salvador Vinyals i Sabaté (Barcelona, 1847 – 1926) arquitecte català
** Ramon d'Abadal i de Vinyals (Vic, 1888 - Barcelona, 1970), historiador i polític català
** Enric Mestre i Vinyals (La Pobla de Segur, 1856 - Bellmunt del Priorat, 1928), notari.
# Ukyo Katayama

Ukyo Katayama (29 de maig del 1963, Tòquio (Japó)) és un pilot de curses japonès que va arribar a disputar curses de Fórmula 1.
Ukyo Katayama va debutar a la primera cursa de la temporada 1992 (la 43a temporada de la història) del campionat del món de la Fórmula 1, disputant l'1 de març del 1992 el G.P. de Sud-àfrica al circuit de Kyalami. Va participar en un total de noranta-set curses puntuables pel campionat de la F1, disputades en sis temporades consecutives (temporada 1992 - temporada 1997) on assolí una cinquena posició (en dues ocasions) com a millor classificació a una cursa i obtingué cinc punts pel campionat del món de pilots.
Està vinculat amb altres esports. Així també és fundador i director esportiu de l'equip ciclista Team Ukyo.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1992 | Central Park Venturi Larrousse | Venturi Larrousse | Lamborghini | SUD 12 | MEX 12 | BRA 9 | ESP NVQ | SMR Ret | MON NVQ | CAN Ret | FRA Ret | GBR Ret | ALE Ret | HUN Ret | BEL 17 | ITA 9 | POR Ret | JAP 11 | AUS Ret | | - | 0 |
| 1993 | Tyrrell Racing Organisation | Tyrrell | Yamaha | SUD Ret | BRA Ret | EUR Ret | SMR Ret | ESP Ret | MON Ret | CAN 17 | FRA Ret | GBR 13 | | | | | | | | | - | 0 |
| 1993 | Tyrrell Racing Organisation | Tyrrell | Yamaha | | | | | | | | | | ALE Ret | HUN 10 | BEL 15 | ITA 14 | POR Ret | JPN Ret | AUS Ret | | - | 0 |
| 1994 | Tyrrell | Tyrrell | Yamaha | BRA 5 | PAC Ret | SMR 5 | MON Ret | ESP Ret | CAN Ret | FRA Ret | GBR 6 | ALE Ret | HUN Ret | BEL Ret | ITA Ret | POR Ret | EUR 7 | JPN Ret | AUS Ret | | 17è | 5 |
| 1995 | Nokia Tyrrell Yamaha | Tyrrell | Yamaha | BRA Ret | ARG 8 | SMR Ret | ESP Ret | MON Ret | CAN Ret | FRA Ret | GBR Ret | ALE 7 | HUN Ret | BEL Ret | ITA 10 | POR Ret | EUR | PAC 14 | JPN Ret | AUS Ret | - | 0 |
| 1996 | Tyrrell Yamaha | Tyrrell | Yamaha | AUS 11 | BRA 9 | ARG Ret | EUR DSQ | SMR Ret | MON Ret | ESP Ret | CAN Ret | FRA Ret | GBR Ret | ALE Ret | HUN 7 | BEL 8 | ITA 10 | POR 12 | JPN Ret | | - | 0 |
| 1997 | Minardi Team | Minardi | Hart | AUS Ret | BRA 18 | ARG Ret | SMR 11 | MON 10 | ESP Ret | CAN Ret | FRA 11 | GBR Ret | GER Ret | HUN 10 | BEL 14 | ITA Ret | AUT 11 | LUX Ret | JPN Ret | EUR 17 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 97 (95) | 0 | 0 | 0 | 0 | 5 |

## Enllaços externs

* Ukyo Katayama Arxivat 2008-09-07 a Wayback Machine. a la web de F1DB.
# Ashburn (Geòrgia)

Ashburn és una població dels Estats Units a l'estat de Geòrgia. Segons el cens del 2007 tenia 9.898 habitants.

## Demografia

Segons el cens del 2000, Ashburn tenia 4.419 habitants, 1.624 habitatges, i 1.117 famílies. La densitat de població era de 377,5 habitants per km².
Dels 1.624 habitatges en un 33,8% hi vivien nens de menys de 18 anys, en un 36,1% hi vivien parelles casades, en un 27,3% dones solteres, i en un 31,2% no eren unitats familiars. En el 27,6% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,28.
Per edats la població es repartia de la següent manera: un 30,7% tenia menys de 18 anys, un 12% entre 18 i 24, un 24,1% entre 25 i 44, un 19,6% de 45 a 60 i un 13,6% 65 anys o més.
L'edat mediana era de 31 anys. Per cada 100 dones de 18 o més anys hi havia 75,7 homes.
La renda mediana per habitatge era de 18.702 $ i la renda mediana per família de 21.481 $. Els homes tenien una renda mediana de 22.328 $ mentre que les dones 16.269 $. La renda per capita de la població era de 10.786 $. Entorn del 29,6% de les famílies i el 38,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Ashburn». American Fact Finder. Oficina del Cens dels Estats Units, 12-01-2010.
# Notofagina

La notofagina és una dihidroxicalcona. És un glucòsid amb floretina
enllaçada de carboni a carboni. Hom pot trobar en el rooibos (Aspalathus linearis) i en el faig vermell de Nova Zelanda Nothofagus fusca. És un antioxidant fenòlic.

## Referències

* ↑ Bramati L, et al. «Quantitative Characterization of Flavonoid Compounds in Rooibos Tea (Aspalathus Linearis) by LC-UV/DAD» (en anglès). Journal of Agricultural and Food Chemistry, 50, 20, 2002, pàg. 5513–5519. DOI: 10.1021/jf025697h. PMID: 12236672.
* ↑ Hillis, W.; Inoue, T. «The polyphenols of Nothofagus species - II. The heartwood of Nothofagus fusca» (en anglès). Phytochemistry, 6, 1967, pàg. 59–67. DOI: 10.1016/0031-9422(67)85008-8.
# Devario salmonata

Devario salmonata és una espècie de peix cipriniforme de la família dels ciprínids.

## Morfologia

Els mascles poden assolir els 4,5 cm de longitud total.

## Distribució geogràfica

Es troba al riu Mekong al seu pas per Laos.

## Referències

* 1 2 FishBase (anglès)
* ↑ Kottelat, M., 2000. Diagnosis of a new genus and 64 new species of fishes from Laos (Teleostei: Cyprinidae, Balitoridae, Bagridae, Syngnathidae, Chaudhuriidae and Tetraodontidae). J. South Asian Nat. Hist. 5(1):37-82.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sho Sasaki

Sho Sasaki (佐々木 翔, 2 d'octubre de 1989) és un futbolista japonès.

## Selecció del Japó

Va debutar amb la selecció del Japó el 2018. Va disputar 6 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 3 | 0 |
| 2019 | 3 | 0 |
| Total | 6 | 0 |

## Referències

* ↑ National Football Teams
# Jona che visse nella balena

Jona che visse nella balena és una pel·lícula de 1993 dirigida per Roberto Faenza.
El tema està extret de la novel·la autobiogràfica de l'escriptora Jona Oberski, titulada Kinderjaren i se centra en el drama de l'Holocaust. Va ser inscrit al 18è Festival Internacional de Cinema de Moscou, on va guanyar el Premi del Jurat Ecumènic.

## Argument

Jona és un nen jueu de quatre anys que vivia a Amsterdam abans de l'esclat de la Segona Guerra Mundial. El 1940, després de l'ocupació de la ciutat pels alemanys, va ser deportat juntament amb els seus pares jueus primer al camp de concentració de Westerbork i després al de Bergen-Belsen, on passaria tot el període de la guerra. A Bergen-Belsen viu en una barraca amb la seva mare, mentre que el seu pare està destinat a un altre sector del camp.
El nen pateix fred, gana, por, sofriment, opressió fins i tot per part d'altres nens. Els casos en què el tracten amablement són molt rars: només el cuiner, que després morirà, i el metge de la clínica són amables amb ell. El destí dels pares de Jona és tràgic: el seu pare mor de fam i desnutrició. En els últims dies de la guerra, Jona i la seva mare són evacuats del campament a bord d'un tren que vagarà durant dies per territori alemany abans de ser alliberats per les tropes soviètiques. La mare no es recupera del patiment que ha patit; es torna boja per la mort del seu marit i, malauradament, mor en un hospital els dies posteriors a l'alliberament. Jona torna a Amsterdam on és adoptat per una família d'amics de la família. Finalment la pel·lícula diu que Jona encara és viu i que és un científic.

## Repartiment

* Juliet Aubrey: Anna, la mare
* Jean-Hugues Anglade: Max, el pare
* Luke Petterson: Jona amb 4 anysi
* Jenner Del Vecchio: Jona amb 7 anys
* Francesca De Sapio: Senyora Daniel
* Djoko Rossich: Senyor Daniel
* Juliet Aubrey: Diora

## Premis

* 1993 - David di Donatello
** Millor director a Roberto Faenza
** Millor banda sonora a Ennio Morricone
** Millors vestits a Elisabetta Beraldo
** Nominació a Millor pel·lícula
** Nominació a Millor productor a Elda Ferri
** Nominació a Millor guió a Roberto Faenza i Filippo Ottoni
** Nominació a Millor edició a Nino Baragli
* 1993 - Globo d'oro
** Nominació al Millor pel·lícula a Roberto Faenza
** Nominació al Millor música a Ennio Morricone
* Efebo d'oro 1993
* 1994 - Ciak d'oro
** Ciak d'oro al millor muntatge a Nino Baragli
** Candidatura a Millor guió a Roberto Faenza e Filippo Ottoni
** Candidatura a Millor vestuarii a Elisabetta Beraldo
* 1994 - Nastro d'argento
** Candidatura a director de la millor pel·lícula a Roberto Faenza
** Candidatura a Millor guió a Roberto Faenza
** Candidatura a Millor productor a Elda Ferri
** Candidatura a Millor banda sonora a Ennio Morricone
* Premi UNICEF

## Notes

* ↑ Jona che visse nella balena a unifrance
* ↑ «18th Moscow International Film Festival (1993)». MIFF. Arxivat de l'original el 3 April 2014. [Consulta: 9 març 2013].
* ↑ «Moretti vince anche il Ciak d'oro», 30 giugno 1994.

## Enllaços externs

* Jona che visse nella balena a YouTube
# A Timely Rescue

A Timely Rescue és una pel·lícula en blanc i negre que es va estrenar el 31 de gener de 1912. Els actors principals van ser Harry T. Morey, Alec B. Francis i Robert Gaillard.

## Repartiment

* Harry T. Morey: Kenneth Marsdon
* Alec B. Francis: James Ferris
* Carolyn Birch: Ruth Ferris
* Robert Gaillard: John Blackburn
* Harold Wilson

## Argument

Kenneth Marsdon falsifica els llibres de comptabilitat de l'empresa. El propietari, James Ferris, descobreix la falsificació i Marsdon acusa John Blackburn, el seu company i rival per l'amor de Ruth Ferris. John és acomiadat i decideix enrolar-se en l'exèrcit anglès. Poc després d'això, Blackburn mostra tal com és: s'embriaga i contesta de manera insolent al senyor Ferris, el qual l'acomiada. Un amic el persuadeix d'unir-se a l'exèrcit i és destinat a Sud-àfrica per participar en la Guerra de Boers en el mateix regiment que Blackburn. Blackburn és ferit greument i abandonat a la seva sort durant una batalla. Quan Kenneth s'assabenta que Blackburn està entre els desapareguts sent remordiments de consciència i decideix intentar rescatar-lo. Durant el rescat, Marsdon és ferit de mort i en aquell moment confessa la seva falta. Després de la guerra Blackburn torna a Anglaterra i lliura la confessió de Marsdon a Ferris. Aquest, commocionat, reconeix el seu error i contracta de nou Blackburn. Ruth, que està present, es llença als braços del seu amor.

## Referències

* ↑ «Complete record of current films». Motography VII, 2, 01-02-1912.
* ↑ «Licensed Film Stories (Vitagraph)». The moving Picture World, 27-01-1912, pàg. 326.

## Enllaços externs

* A Timely Rescue al catàleg de l'American Film Institute
# Vida social

«Vida social» té aquests significats:
* Vida social o vida pública, en contraposició a la vida privada
* Vida social o relacions socials entre individus, formant xarxes socials (sociologia)
* Esfera pública, on les persones puguin reunir-se, discutir lliurement, identificar problemes socials, i influenciar l'acció política
# Ukurgal

Ukurgal o també Akurgal va ser ensi de Lagaix, sobirà independent successor d'Ur-Nanxe cap a la meitat del tercer mil·lenni aC. Va governar uns trenta anys. Era el pare d'Eannatum I, que el va succeir.

## Referències

* ↑ Garelli, Paul. El Próximo Oriente asiático. Barcelona: Labor, 1974. ISBN 84-335-9310-2 [Consulta: 11 octubre 2016].
# Aristó d'Atenes

Aristó d'Atenes (en llatí Ariston, en grec antic Ἀρίστων), que va viure al segle v aC. Nascut a Atenes, va ser el pare del filòsof Plató. Es deia descendent de Codros, un mític rei d'Atenes.
Era d'una família aristocràtica atenesa i es va casar amb Periccíone, amb la que va tenir quatre fills, Adimant de Còlit, Glaucó, Plató i Potone. Aristó va morir quan Plató encara era un nen, i la seva mare es va tornar a casar amb Pirilampes, amic de Pèricles.

## Referències

* ↑ Diògenes Laerci. Vides i opinions de filòsofs eminents III, 1, 2, 44
* ↑ Plató. La República I, 327